Марафондук чуркоо
Марафондук чуркоо, марафондук жарыш – Олимпиялык оюндарда ж. б. атайын спорт мелдештеринде өтө узун – 42 км 195 м аралыкка чуркоо. Аталышы менен аралыгы перстер менен гректердин согушунда (биздин заманга чейинки 490-жылы) гректердин жеңиши жөнүндөгү кабарды Марафондон Афиныга (42 км 195 м) жөө чуркап жеткирген байыркы грек жоокери Фидипид жөнүндөгү уламышка байланышкан. Марафондук чуркоо 1-олимпиялык оюндардын (1896, Афины) программасына киргизилген. 22-олимпиялык оюндарда (1980, Москва) марафондук чуркоо боюнча кыргыз спортчусу С. Жуманазаров 3-орунду ээлеген. 
 Дене тарбия

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7